CELEX: 62009CN0156
Language: lv
Date: 2009-05-06 00:00:00
Title: Lieta C-156/09: Lūgums sniegt prejudiciālu nolēmumu — izteikts ar Bundesfinanzhof (Vācija) 2009. gada 6. maija rīkojumu — Finanzamt Leverkusen/Verigen Transplantation Service International AG

1.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 180/25
            
         Lūgums sniegt prejudiciālu nolēmumu — izteikts ar Bundesfinanzhof (Vācija) 2009. gada 6. maija rīkojumu — Finanzamt Leverkusen/Verigen Transplantation Service International AG
   
   (lieta C-156/09)
   2009/C 180/43
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītājs: Finanzamt Leverkusen
   
   
      Atbildētājs: Verigen Transplantation Service International AG
   
   
      Prejudiciālie jautājumi
   
   
               1.
            
            
               Vai Padomes 1977. gada 17. maija Sestās direktīvas 77/388/EEK (1) par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze 28.b panta F daļas 1. punkts ir jāinterpretē tādejādi, ka
               
                           a)
                        
                        
                           kādam cilvēkam izņemts skrimšļa materiāls (biopsijas materiāls), kas tiek nodots uzņēmumam šūnu pavairošanai un vēlāk tiek atdots atpakaļ kā implants attiecīgajam pacientam, ir “kustams materiālais īpašums” šīs Direktīvas izpratnē,
                        
                     
                           b)
                        
                        
                           locītavu skrimšļa šūnu ekstrahēšana no skrimšļa materiāla un tam sekojoša šūnu pavairošana ir “darbs” ar kustamu materiālo īpašumu šīs Direktīvas izpratnē,
                        
                     
                           c)
                        
                        
                           pakalpojums tā saņēmējam “ir sniegts, izmantojot viņa pievienotās vērtības nodokļa maksātāja numuru” pat tad, ja šis numurs ir norādīts pakalpojuma sniedzēja [izrakstītajā] rēķinā, un [pušu starpā] nav bijusi skaidra, rakstiska vienošanās par šī PVN maksātāja numura izmantošanu?
                        
                     
         
               2.
            
            
               Ja gadījumā uz kādu no šiem jautājumiem tiek atbildēts noliedzoši, tad:
               Vai Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze 13. panta A daļas 1. punkta c) apakšpunkts ir jāinterpretē tādejādi, ka locītavu skrimšļa šūnu ekstrahēšana no kādam cilvēkam izņemta skrimšļa materiāla un ar to saistītā šūnu pavairošana ir “medicīniskās aprūpes sniegšana”, ja šūnu pavairošanas ceļā iegūtās šūnas tiek implantētas atpakaļ donoram?
            
         
      (1)  OV L 145, 1. lpp.